open-index/open-wikipedia-markdown huggingface dataset:
Pan (lúa)

En astronomía, **Pan** é unha das lúas do planeta Saturno, chamada tamén **Saturno XVIII**. É o máis interno dos satélites coñecidos deste planeta (apenas a 133.583 km do centro de Saturno), e atópase na División Encke do anel A de Saturno, da que actúa como lúa pastor, sendo responsable de mantela aberta. Foi descuberto por Mark R. Showalter en 1990 mentres examinaba as vellas fotografías obtidas nove anos antes polo Voyager no seu encontro con Saturno.

Tamén Pan, na mitoloxía grega, era o deus dos bosques, os campos e a fertilidade, fillo de Hermes, mensaxeiro dos deuses, e dunha ninfa.

## Véxase tamén 
### Outros artigos 
* Satélites de Saturno.
* Saturno.
* División de Encke.
Coador

dereita|300px|miniatura|Coador metálico. 
O **coador** ou **coadoiro** é un utensilio de cociña que emprega o concepto de criba ou filtro de alimentos co obxecto de escorrer. Na cociña emprégase un coador cando se quere separar un alimento líquido do seu caldo, por exemplo: ao cocer pasta emprégase un coador para separar a pasta (sólida) da súa salmoira de cocción (líquido), ao cocer as legumes, o arroz etc. O material empregado adoita ser metálico (aluminio) ou plástico, algúns deles están elaborados dunha trama de finos fíos de aceiro, todos os coadores adoitan ter forma semi-esférica para recepcionar a maior cantidade de mestura. No bordo dos coadores adoita haber unha especie de ganchos para que se poida suxeitar nun cazo ou ola o contido separado. Existen coadores con forma cónica (*chineses*) empregados para separar os elementos de consistencia sólida (pebidas, sementes etc) da parte máis caldosa.

É costume tradicional elaborar o café fervido en auga e posteriormente separalo cun *coador de tea* antes de ser servido, desta forma pódese atopar café no norte de España (*café de pote*). Algunhas persoas sosteñen que unha media é capaz de facer as funcións de coador con grande eficacia.

## Características físicas 
Un coador necesita de dúas características físicas para ser elixido nunha tarefa da cociña: 
# O tamaño dos buracos da criba, que é moi importante na selección dos elementos a separar, xa que na súa función de filtro é importante saber que debe quedar sobre o coador. 
# A superficie de coador, ou receptáculo da mestura importante para saber a cantidade a tratar.

## Variantes 
É moi frecuente atoparse diferentes tipos de coador nunha cociña, por exemplo un coador de té que adoita ter forma esférica en diferentes variantes e tamaños, o coador empregado nas infusións adoita ser semiesférico e similar ao empregado na separación da parte sólida e líquida de alimentos.

## Usos non culinarios 
Adóitase empregar unha variante coa peneria máis delicada (elaborado de seda) para cazar bolboretas así como peixes nun acuario.
Cima de Ribeira, Xinzo de Limia

**San Miguel de Cima de Ribeira** é unha parroquia do concello de Xinzo de Limia, na comarca da Limia, provincia de Ourense. No ano 2022 tiña 33 habitantes, dos cales 14 eran homes e 19 mulleres.

## Demografía 
## Galería de imaxes 

Ficheiro:Igrexa de Cima de Ribeira, Xinzo de Limia.jpg|Igrexa.
Ficheiro:Cruceiro de Cima de Ribeira, Xinzo de Limia.jpg|Cruceiro.

## Lugares e parroquias
### Lugares de Cima de Ribeira
### Parroquias de Xinzo de Limia
## Notas
## Véxase tamén
### Outros artigos
*Lugares de Xinzo de Limia
Antón Zapata

**Antón Zapata García**, nado en Laxe o 26 de febreiro de 1886 e finado en Buenos Aires o 20 de xuño de 1953, foi un poeta en lingua galega.

## Traxectoria 
Era fillo de Antonio Zapata García, carabineiro natural de Sarandós, e de María Josefa García Moreira, nada en Camariñas. En Laxe transcorreu a súa infancia até que emigrou a Buenos Aires en 1903 con 17 anos de idade. As posibles causas da súa marcha son as diferenzas coa súa madrasta -coa que seu pai casara após a morte da nai do poeta, cando este era neno- e o desexo de eludir o servizo militar.
[miniatura|page=9|Debuxo, poema e sinatura de Zapata en *[Alalá (revista)|Alalá*.]]
Na Arxentina traballou como empregado de comercio e participou de forma activa nas actividades da colectividade galega. Colaborou en distintas revistas como *El Eco de Teo*, *Suevia*, *El Despertar Gallego* ou *La Voz de Galicia* e tivo un papel destacado dentro da Asociación Benéfica y Cultural del Partido de Corcubión, chegando a dirixir a súa publicación, *Alborada* e na Sociedade Nazonalista Pondal. En maio de 1929 creou con Manuel Oliveira Viqueira e Francisco Regueira a Institución Cultural Gallega, protectora do Seminario de Estudos Galegos.

## Obra 
* *A roseira da soidade. Poesías galegas*, 1954, Roel, A Coruña.

## Notas 
## Véxase tamén 
### Bibliografía 
* 
* 
### Ligazóns externas 
* A poesía galega de Antón Zapata García
Pánico

[miniatura|336px|[Pánico bancario no Banco Seamen's Savings' durante o Pánico de 1857.]]
O **pánico** é un sentimento de medo e ansiedade. É un medo repentino e unha ansiedade sobre eventos anticipados.

O termo procede do grego *Panikós (πανικός*). En realidade, a expresión completa é "terror pánico". Provén da situación de medo que lle agradaba crear ao semideus grego Pan, que adoitaba aparecerse nas encrucilladas de camiños aos viaxeiros. Fisicamente era parecido a un fauno, con cornos e extremidades inferiores de cabra. A súa imaxe é a que deu lugar á iconografía cristiá do demo. Precisamente por iso, cristianizándose unha tradición anterior, adoitábanse erexir na Idade Media cruceiros ou cruces de pedra cunha pequena capela para a Virxe, nas encrucilladas.

## Notas 
## Véxase tamén 
### Outros artigos
* Trastorno de pánico
Baía de Baffin

dereita|miniatura|Baía de Baffin, entre Nunavut, Canadá e Groenlandia.
A **baía de Baffin** (francés: *Baie de Baffin*) é un mar entre os océanos Atlántico e Ártico. Mide uns 1130&nbsp;km cruzando de norte a sur. Non é navegable a maior parte do ano por mor da presenza de innumerable cantidade de icebergs.

## Historia 
En 1585 o explorador británico John Davis foi o primeiro europeo en entrar á baía. William Baffin fixo cinco viaxes ao océano Ártico e alcanzou a baía de Baffin en 1616. Durante estas viaxes foi probado que o Paso do Noroeste non estaba no área da baía de Hudson.

## Situación 
A baía de Baffin é un brazo de auga do océano Ártico flanqueado pola Illa de Baffin no oeste, Groenlandia no leste, e na Illa de Ellesmere no norte. Conecta ao atlántico por estreito de Davis, e ao Ártico por varias canles estreitas do estreito de Nares. É unha extensión do noroeste do Atlántico Norte e o mar do Labrador.
## Vida silvestre 
Preto de 120.000 baleas Beluga viven na baía de Baffin, comendo pequenos peixes e crustáceos. Están en perigo de ser atrapadas no xeo con facilidade e isto representa outro problema de índole ambiental.
## Véxase tamén
Nación constituínte

**Países constituíntes** ou **nacións constitutivas** é unha frase ás veces empregada, normalmente por institucións oficiais, en contextos nos cales un número de países compón unha grande entidade ou agrupación; así o OECD usou a frase en referencia á antiga Iugoslavia e as institucións europeas coma o Consello de Europa frecuentemente a empregan en referencia á Unión Europea. Non é terminoloxía técnica e non ten un sentido legal definido; 'constituínte' é simplemente un adxectivo, e a frase non ten un sentido claro fóra dun contexto da entidade ou agrupación de países en cuestión son constituíntes ou os seus compoñentes poden ser entendidos.

## Reino Unido 
Os países constituíntes do Reino Unido son:
*  Inglaterra
* Irlanda do Norte
*  Escocia
*  Gales

## Países Baixos 
Dende o 10 de outubro de 2010, os países constituíntes (*landen*) dos Países Baixos son:
*  Países Baixos
* 25px Aruba
* 25px Curaçao
* 25px Sint Maarten

O antigo país constituínte das Antillas Neerlandesas disolveuse en outubro de 2010. Isto causou a aparición de dous países constituíntes novos, Curaçao e San Martiño. As illas de Bonaire, Sint Eustatius e Saba uníronse ós Países Baixos.

## Notas
Canle do Norte

[miniatura|320px|dereita|Mapa en relevo do [Mar de Irlanda. Os portos importantes están representados con puntos vermellos. Os portos só de carga son puntos azuis.]]
A **Canle do Norte** (en irlandés e gaélico escocés: *Sruth na Maoile*, en inglés: *North Channel*) é o estreito que separa Irlanda do Norte de Escocia. A parte máis profunda está formada polo Dique de Beaufort. Conecta o mar de Irlanda co océano Atlántico. Crúzano un gran número de transbordadores. Nel tivo lugar un grave accidente marítimo, o afundimento do transbordador *Princess Victoria* en 1953.

Líderes políticos protestantes de Irlanda do Norte meteron presión ao goberno británico durante décadas para que se construíse un túnel ferroviario baixo a Canle do Norte, para integrar a problemática provincia dentro do Reino Unido. A idea non prosperou.

## Véxase tamén 
### Outros artigos 
* Estreitos de Moyle
* Canle de San Xurxo
Sistema xurídico

miniatura|350px|Mapa cos diversos sistemas xurídicos
O **sistema xurídico** reúne as estruturas e as modalidades de funcionamento das instancias encargadas da aplicación de regras de Dereito, así como os servizos que emanan delas. O sistema xurídico comprende así o aparello xurisdicional, pero tamén o aparello non xurisdicional.

Os catro principais sistemas xurídicos no mundo son: 
* O sistema do Dereito continental ou *Civil Law*.
* O sistema de Dereito anglosaxón ou *Common Law*. 
* O sistema de Dereito consuetudinario.
* O sistema de Dereito relixioso.

## Véxase tamén
### Outros artigos
*Norma xurídica.
*Ordenamento xurídico.
Faramontaos, Xinzo de Limia

**San Salvador de Faramontaos** é unha parroquia do concello de Xinzo de Limia, na comarca da Limia, provincia de Ourense. No ano 2024 tiña 56 habitantes, dos cales 28 eran homes e 28 mulleres. Ten unha soa entidade de poboación.

## Historia 
Esta parroquia conta cunha mostra de arquitectura tradicional galega do século XVII, unha ponte de oito vans alintelados. 

Pertenceu ao concello de Moreiras que foi incorporado en 1927 a Xinzo de Limia.

## Demografía 
## Lugares e parroquias 
### Lugares de Faramontaos 
### Parroquias de Xinzo de Limia 
## Notas 
## Véxase tamén 
### Outros artigos 
* Lugares de Xinzo de Limia
### Ligazóns externas 
*
Independentismo escocés

[miniatura|Localización de [Escocia dentro do Reino Unido e Europa.]]
O **independentismo escocés** (en ; en ) é un movemento político en Escocia que defende que se converta nun estado soberano, independente do Reino Unido.

Escocia foi un reino independente durante a Idade Media, e loitou guerras para manter a súa independencia respecto de Inglaterra. Os dous reinos uníronse por unión persoal en 1603 cando o escocés Xacobe VI de Escocia se converteu no rei Xacobe I de Inglaterra, e despois os dous reinos uníronse politicamente en 1707. As campañas políticas a prol do autogoberno escocés comezaron no século XIX, nun principio como unha maneira de goberno dentro do Reino Unido. Realizáronse dous referendos de devolución en 1979 e 1997, e o Parlamento escocés foi estabelecido o 1 de xullo de 1999.

O Partido Nacional Escocés a prol da independencia converteuse no partido gobernante no parlamento devolto en 2007, e conseguiu unha ampla maioría de escanos nas eleccións ao Parlamento de Escocia de 2011. Isto motivou un acordo entre os gobernos escocés e británico para a realización do referendo de independencia de Escocia de 2014. Os votantes foron preguntados: "Escocia debería ser un país independente?" ó cal o 44,7% dos votantes responderon "Si" e un 55,3% responderon "Non", cun récord de participación do 85%. Logo da saída do Reino Unido da Unión Europea, propúxose un segundo referendo de independencia.

## Notas
Hibernia

**Hibernia** é o nome en latín da illa da Irlanda.

## Etimoloxía do nome 
Literalmente quere dicir: "Terra do inverno".

Tamén se di que o nome pode deberse a unha latinización do nome **Ivernii**, unha das tribos celtas que habitaba Irlanda no tempo dos romanos.

## Hibernia e Roma 
Hibernia nunca foi incorporada formalmente ao Imperio Romano.

A crenza popular é que os romanos nin invadiron nin influíron de xeito notable Irlanda, aínda que se sabe que expedicións de tribos irlandesas chegaron ás provincias romanas de Britania (Gran Bretaña) e Galia (Francia).

Os testemuños escritos son escasos, aínda que suxestivos. Non se atoparon calzadas romanas, nin probas de ningunha invasión. Aínda así, no sueste de Irlanda apareceron cemiterios de estilo romano e grandes cantidades de achados romanos.

Está xeralmente aceptado que Cesar "invadiu" Gran Bretaña. Aínda que o seu exército deixou poucas probas que descubrir, permaneceu alí só un par de anos e fracasou no seu intento de incorporar Hibernia ao Imperio Romano. A única proba que se ten da invasión romana de Hibernia é o libro de César, *A Guerra das Galias*, do ano 54 a. dC.

Os outros poucos textos do período que se conservan xunto coa arqueoloxía, suxiren certa interacción entre a Britania romanizada e Irlanda. Sen un novo achado arqueolóxico ou a aparición dalgún texto perdido, os detalles de devandita interacción permanecen aínda suxeitos a debate.

## Notas 
## Véxase tamén 
### Outros artigos 
* Irlanda
* Illa de Irlanda
* Illas británicas
* Britania
* Britannia
* Britania posromana
Document

***Document*** é o quinto álbum de estudio de R.E.M., editado o 1 de setembro de 1987. Foi lanzado poucos meses despois da aparición da colección de rarezas *Dead Letter Office* e o derradeiro traballo con material novo que a banda editou coa I.R.S. Records. *Document* é o primeiro álbum no que R.E.M. traballou co produtor Scott Litt.

## Listaxe de cancións
Lira (constelación)

**Lyra** ou **Lira** é unha constelación pequena pero facilmente identificable pola súa estrela Vega que é o vértice do denominado "triángulo de verán" (as outras dúas estrelas son Deneb, na constelación Cisne e Altair, na Aguia).

## Mitoloxía 
dereita|300px|miniatura|Cygnus e Lyra.

Segundo a mitoloxía grega, tratase da lira das Musas, que foi inventada por Hermes, este deulla a Apolo, quen lla cedeu ó músico Orfeo, fillo da musa Calíope, para que deleitase á humanidade coa súa música. Cando Orfeo morreu a mans das bacantes de Tracia, a súa lira foi colocada por Zeus entre as constelacións.

## Obxectos Notables do espazo profundo 
Cabe destacar M57, unha das nebulosas planetarias mellor estudadas cunha magnitude total de 8.8, chamada tamén *nebulosa do anel* de Lyra estimase que ten entre 6.000 e 8.000 anos de idade; o cúmulo globular M56 a unha distancia de 32.900 anos luz e un diámetro de 85 anos luz; así coma NGC 6791, un cúmulo aberto rico que conta con aproximadamente 300 estrelas. Tamén menciona-los casos das estrelas variables RR Lyrae e Beta Lyrae, que teñen dado nome a dous tipos de variables distintas: a primeira de período curto e a segunda de tipo 'eclípsante'.

## Estrelas principais 
* α Lyr (Vega): unha brillante estrela azulada situada a uns 27 anos luz da Terra de magnitude 0,03 que pode verse no cénit durante as noites de verán, é a quinta estrela en brillo do firmamento e a segunda do hemisferio norte (despois de Arcturus); a súa clase espectral é A0&nbsp;V e fica a unha distancia de tan só 25,3 anos luz.
* β Lyr (Sheliak): un grupo de binarias eclipsantes que ademais dan nome a este tipo de estrela variable, as variables Beta Lyrae (3.45m, pertence a clase espectral B8&nbsp;II) .
* γ Lyr (Sulafat): a estrela principal deste sistema estelar múltiple é de magnitude 3,24e clase espectral B9&nbsp;III.
* En torno á estrela Delta2 Lyrae existe un pequeno e novo cúmulo de estrelas dispersas, Stephenson 1, formado por uns 240 astros de diversos tipos espectrais e cores entre magnitudes 8 e 14; Delta2 é tamén unha estrela variable vermella (espectro M4 II) de pequena amplitude. En febreiro do 2008 investigadores españois (do Observatorio Astronómico de Cáceres) descubriron que unha das súas estrelas, BD +36 3317, é un sistema binario eclípsante cun período de 4,30216 días.
* ε Lyr: coñecida coma a estrela cuádrupla, ou tamén chamada "a Dobre Dobre" por que cada unha das súas compoñentes máis brillantes están moi pechadas sobre si (moi próximas ás súas respectivas compañeiras).
* ζ Lyr, é unha estrela dobre fácil de ver cuns prismáticos, está formada por un astro de magnitude 4,3 e outro de magnitude 5,7 separados por unha distancia de 44".
* RR Lyr, é unha estrela variable que dá nome a este grupo de astros púlsantes de curto período (Estrelas RR Lyrae).
* Kuiper 90 tamén coñecida coma 17 Lyrae C (Gliese 747AB), é unha anana vermella preto de 17 Lyrae, está a 26 anos luz da Terra, o seu período é de 5 anos e ten unha magnitude de 11,26 na banda V .

## Notas 
## Véxase tamén 
### Ligazóns externas 
* Star Tales - Lyra
Arco de Triunfo de Barcelona

O **Arco de Triunfo de Barcelona** (en catalán: *Arc de Triomf*) é un monumento desa cidade que se ergue na confluencia do paseo de Lluís Companys e o paseo de Sant Joan. Foi construído con motivo da Exposición Universal de 1888 e era a portada de acceso ao recinto feiral. É obra do arquitecto Josep Vilaseca i Casanovas.

## Características 
Trátase dunha construción vermelliza de ladrillo vista de estilo neomudéxar, moi de moda na época. Destacan os seus relevos escultóricos da parte superior: o friso da fachada principal, a que dá ao paseo de Sant Joan, contén a escultura "Barcelona rep les nacions" (Barcelona reciba as nacións) de Josep Reynés; o da fachada posterior representa a "Recompensa", e é unha obra primeiriza de Josep Llimona, que figura o libramento de galardóns aos participantes da Exposición. Os frisos laterais inclúen alegorías da Agricultura e a Industria, obra de Antoni Vilanova, e mais do Comercio e a Arte, de Torquat Tassó.

A decoración complétase cunha serie de esculturas, como o escudo de España na cimeira e mais os escudos das diversas provincias españolas arredor do arco en cadansúa das fachadas.

## Detalles dos relevos 

Ficheiro:Spain.Catalonia.Barcelona.Arc.Trionf.Escultura.1.Josep.Llimona.JPG|Josep Llimona
Ficheiro:Spain.Catalonia.Barcelona.Arc.Trionf.Escultura.1.Josep.Reynés.JPG|Josep Reynés
Ficheiro:Spain.Catalonia.Barcelona.Arc.Trionf.Escultura.2.Antoni.Vilanova.JPG|Antoni Vilanova
Ficheiro:Spain.Catalonia.Barcelona.Arc.Trionf.Escultura.2.Torquat.Tasso.JPG|Torquat Tassó
miniatura|Foto do arco logo da Exposición Universal de 1888|centro
## Véxase tamén 
### Outros artigos 
* Arte pública de Barcelona

### Ligazóns externas 
* Artigo do xornal ABC.es do 16-08-08. (páxina consultada o 15/05/2010)
Porta da India, Mumbai

miniatura|dereita|200px|Gateway of India ou Porta da India
A **Porta da India** ou *Gateway of India* é un arco de triunfo que se ergue na parte sur da cidade india de Mumbai (tamén coñecida como *Bombai*), nunha explanada fronte ao mar.

## Características 
Deseñado en estilo indo-mouro polo arquitecto escocés George Wittet (1878-1926), foi levantado para commemorar a visita do rei Xurxo V e da raíña Mary a Bombai, antes do darbâr (ou audiencia pública) de Delhi en decembro de 1911. Utilizouse para construíla basalto amarelo de Kharodi reforzado con formigón armado. A cúpula central ten 15 metros de diámetro e acada 26 metros de altura no seu punto máis alto.

Sita no porto da cidade, a Porta estaba pensada para formar parte dun conxunto máis amplo e que non foi nunca construído por falta de fondos. A mesma porta non foi en realidade rematada por completo até 1924 e inaugurada o 4 de decembro dese mesmo ano polo vicerrei Rufus Isaacs, conde de Reading. As derradeiras tropas británicas que saíron da India, xa independizada, pasaron baixo a Porta o 28 de febreiro de 1948.

## Notas 
## Véxase tamén 
### Outros artigos 
* Porta da India, Delhi
Bersuit

**Bersuit Vergarabat** é un grupo arxentino de música. Logo duns primeiros discos de rock, fíxose notable a fins dos anos noventa por unir este xénero musical con ritmos latinoamericanos, como a cumbia, o cuarteto, a chacarera ou o candombe, e letras cargadas de críticas dirixidas ó sistema político e a sociedade.

## Historia 
A banda formouse formalmente en 1988, cos membros de **Henry y la Palangana**. Na actualidade está constituída por Juan Carlos Subirá (teclados, acordeón e voz), Carlos Martín (batería e percusión), Oscar Humberto Righi (guitarra), Pepe Céspedes (baixo e voz), Daniel Suárez (voz e coros), Alberto Verenzuela (guitarra), Germán "Cóndor" Sbarbatti (voz, coros e charango); en formacións anteriores participaron tamén Charly Bianco (guitarra e voz), Rubén Sadrinas (voz) e Gustavo Cordera (voz),.

## Discografía 
### Álbums 
* *Y Punto* (1991)
* *Asquerosa Alegría* (1992)
* *Don Leopardo* (1996)
* *Libertinaje* (1998)
* *Hijos del Culo* (2000)
* *De la Cabeza Con Bersuit Vergarabat* (2002, en vivo)
* *La Argentinidad al Palo* (2004)
* *Testosterona* (2005)
* *Lados BV* (2007)
* *De Ahí Soy Yo* (2007)

### DVDs 
* *De la Cabeza* (2004)
* *La Argentinidad al Palo* (2006)

## Véxase tamén 
### Ligazóns externas 
* páxina oficial de la banda 
* letras ordenadas por disco
Crecemento natural

O **crecemento natural** ou **crecemento vexetativo** é a diferenza entre o número de nados e o número de falecidos.

## Características
Se o número de nados é superior ao número de mortos dise que a taxa de natalidade é maior á de mortalidade, é dicir a poboación aumenta; cando as defuncións superan aos nacementos a poboación diminúe. O crecemento natural calcúlase restándolle aos nacidos os mortos. A taxa de crecemento vexetativo considérase alta se supera o 2%, moderada se se atopa entre o 1% e o 2%, e baixa se é inferior ao 1%. Para determinar o crecemento da poboación, os demógrafos e outros especialistas utilizaron as taxas de mortalidade e de natalidade é dicir o número de nacementos e de defunción por cada mil habitantes durante un ano. Ambos os dous indicadores constitúen o que se coñece como crecemento natural.

## Tipos
Os tipos de crecemento natural son: 
* **Crecemento natural positivo**: Xérase cando hai máis nacidos que mortos. 
* **Crecemento natural negativo**: Xérase cando hai maior cantidade de mortos que de nados. 
* **Crecemento natural neutro**: Xérase cando hai a mesma cantidade de nados que de mortos.
Unicameralidade

A **unicameralidade** ou **unicameralismo** é a práctica de ter un parlamento ou congreso composto dunha soa cámara. Usualmente os países con asembleas unicamerais son pequenos e homoxéneos e consideran unha cámara alta como innecesaria.

## Características
Os unicameralistas sinalan que unha cámara alta non ten sentido nunha democracia senón que simplemente dedícase a duplicar a participación existente na cámara baixa. Argumentan que as funcións dunha cámara alta, tales como revisar un proxecto de lei aprobado, poden ser levadas adiante por parte de comisións parlamentarias.

En moitas situacións, estes estados tiveron unha segunda cámara e logo abolírona. Isto pódese deber a que a segunda cámara obstruía o paso da lexislación ou por que se probou que non tiña efecto algún.

Ocasionalmente o termo *unicameral* emprégano os países que optaron por un sistema bicameral, para designar a unha iniciativa, unha votación, ou un acontecemento, que se dá en só *unha* das cámaras que compón o poder lexislativo.[miniatura|300px|Mapa dos [estados con parlamento ou congreso unicameral (en laranxa).|centro]]
## Véxase tamén 
### Outros artigos 
* Bicameralidade.
Escudo de Escocia

O **Escudo de Escocia** foi un símbolo oficial do Rei dos Esoceses dende a súa adopción no século XII até o fin do reino de Escocia en 1707. Segue a ser amplamente empregado hoxe en día como símbolo de Escocia, ademais de formar parte das armas reais de Isabel II xunto cos escudos de Inglaterra e Irlanda.

## Características 
No Escudo de armas de Escocia figuran nun campo de ouro, un león rampante de goles, linguado, unllado e armado de azur; e unha orla dobre decorada con flores de lis de goles.

## Historia 
As armas escocesas teñen un precedente documentado xa no século XII, durante o reinado de Guillerme I de Escocia. O escudo escocés foi empregado polos seus monarcas ata 1603, data na que se produciu a unión dinástica con Inglatera con Xaime VI (I de Ingaterra) e as armas escocesas comezaron a aparecer xunto ás inglesas. miniatura|esquerda|200px|Antigas armas dos monarcas escoceses, usadas ata 1603

As armas dos monarcas escoceses no século XVII evolucionaran e contaban con diversos elementos exteriores ao brasón. Aparecía rodeado polo colar da Orde escocesa do Cardo e flanqueado por dúas figuras (tenantes ou soportes) con forma de unicornio rampante de prata con crinas en ouro que tamén quedou incorporado no escudo de armas dos monarcas británicos. O escudo aparecía timbrado coa coroa real escocesa e sobre ela situábase a súa cimera, un león coroado de goles que sostén unha espada e un cetro.

Ao pé, tamén fóra do escudo, colocábase unha cinta co lema escocés: *Nemo me impune lacessit* (*Ninguén me ofende impunemente*). Algúns destes elementos aparecen no escudo de armas que os monarcas británicos usan cando están en Escocia.

## Estandarte real de Escocia 
miniatura|dereita|200px|Estandarte dos monarcas de Escocia (ata 1603)
Os monarcas escoceses usaron, ata a unión con Inglaterra, como símbolo persoal un estandarte cos mesmos elementos que compón o campo do escudo. Esta bandeira, amarela, é usada pola poboación escocesa como un dos seus símbolos malia non teres actualmente carácter oficial como a bandeira azul coa cruz de Santo André pero é unha das catro divisións da insignia do monarca do Reino Unido.

## Véxase tamén 
### Outros artigos 
* Bandeira de Escocia
* Estandarte Real de Escocia
* Símbolos nacionais de Escocia
Uranio

O **uranio** é un elemento químico metálico de cor prateada-agrisada da serie dos actínidos, o seu símbolo químico é **U** e o seu número atómico é 92. Por iso posúe 92 protóns e 92 electróns, cunha valencia de 6. O seu núcleo pode conter entre 142 e 146 neutróns, os seus isótopos máis abundantes son o 238U que posúe 146 neutróns e o 235U con 143 neutróns. O uranio ten o maior peso atómico de entre todos os elementos que se atopan na natureza. O uranio é aproximadamente un 70% máis denso que o chumbo, aínda que menos denso que o ouro ou o volframio. É levemente radioactivo. Foi descuberto como óxido en 1789 por M. H. Klaproth que o chamou así no honor do planeta Urano que acababa de ser descuberto en 1781.

## Notas 
## Véxase tamén 
### Bibliografía 
* 
* 
*
Río Rubín

En Galicia hai dous ríos chamados Rubín:
*Río Rubín, que transcorre polo concello lucense da Pobra do Brollón e é afluente do río Saa.
*Río Rubín, tamén chamado río Albarellos, afluente do río Búbal.
Nemo me impune lacessit

A frase latina ***Nemo me impune lacessit*** (en galego "Ninguén me fere impunemente") é o lema oficial do Reino de Escocia, usado no Escudo de armas de Escocia. Na actualidade é o lema do monarca do Reino Unido cando se atopa en Escocia, e aparece tamén no escudo de armas do Reino Unido cando se emprega en Escocia. Unha tradución máis coloquial á lingua escocesa é "*Wha daur meddle wi me?*", que podería traducirse como "Quen se atreve a meterse comigo?"

Esta frase é tamén o lema da Orde do Cardo, orde de cabalería escocesa; dos rexementos escoceses do Exército Británico, do Rexemento Real de Escocia e dos Scots Guards ou Gardas Escoceses. Tamén era o lema dos antigos rexementos denominados Royal Scots, Royal Highland Fusiliers e Black Watch. En Australia, este lema tamén é empregado polo Victorian Scottish Regiment, unha compañía de infantaría pertencente ao Royal Vitoria Regiment.

A frase aparece tamén nas moedas dunha libra esterlina acuñadas entre 1984 e 1994 en Escocia, e é mencionada no relato de Edgar Allan Poe titulado *"O barril de amontillado"*; isto débese probablemente a que Poe foi adoptado por un mercador escocés.

## Posible orixe do lema 
[miniatura|Flor do [Cardo]]
De acordo coa lenda, o lema referíase inicialmente á flor do cardo, símbolo de Escocia: durante un ataque sorpresa dos dinamarqueses, un dos invasores pisou un cardo e emitiu un berro de dor, alertando así aos defensores da súa presenza. Posteriormente, o lema espallouse a toda Escocia e aos rexementos militares escoceses, que adoptaron tamén o cardo como emblema.

Esta mesma planta é tamén o símbolo dunha cidade francesa, Nancy, cuxo lema *Non inultus premor* ("Non podo ser tocado impunemente") lembra ao lema escocés.
Himno de Escocia

Oficialmente, non hai un **himno nacional de Escocia** que substitúa ao *God Save the Queen*, tradicionalmente empregado para representar ao Reino Unido. Existen, iso si, varias candidatas, entre as cales xurdiu un intenso debate social e político, e algunhas das cales se empregan xa frecuentemente como himnos en eventos políticos ou deportivos.

## Historia da polémica 
Escocia non posuíu nunca un himno nacional de seu. Trala devolución de poderes ao Parlamento de Escocia en 1998, o goberno de coalición laborista e liberal decidiu que o *God Save the Queen* ("Deus salve á Raíña"), tradicional himno do Reino Unido, debería seguir sendo empregado para representar a Escocia. Con todo, este himno non é popular en determinadas zonas de Escocia, sobre todo por unha estrofa, incluída a mediados do século XVIII, que incluía o verso *Rebellious Scots to crush* ("esmagar aos rebeldes escoceses"). Aínda que esta estrofa só se empregou durante un curto período de tempo, e de feito refírese máis aos xacobitas que aos escoceses en xeral, contribuíu a que o *God Save the Queen* sexa considerado un himno anti-escocés.

Ademais, a necesidade dun himno independente faise especialmente visible naqueles actos -por exemplo, deportivos-, nos que Escocia está representada como entidade independente do Reino Unido, e nos que é necesario contar cun himno propio. Por iso, nos últimos anos xurdiron varias cancións candidatas, que contan con distintos niveis de aceptación, aínda que ningunha alcance a oficialidade.

## Cancións candidatas 
As dúas candidatas máis populares para ser empregadas como himno de Escocia son *Flower of Scotland* e *Scotland the Brave*, aínda que tamén hai outras como *Scots Wha Hae*, ''A Man's a Man for a' that*, *Freedom Come-All-Ye*, *Both sides the Tweed*, *Caledonia *, *I'm Gonna Be (500 Miles)* ou *Highland Cathedral*.

Cada unha destas cancións ten por agora usos distintos. Por exemplo, *Scotland the Brave* emprégase actualmente para representar a Escocia nos Xogos da Commonwealth, mentres que *Flower of Scotland* soa antes dos partidos das seleccións de rugby e fútbol. *A Man's a Man for a' that*, pola súa banda, foi interpretada por Sheena Wellington no acto de apertura do novo Parlamento de Escocia, aínda que non con intención de servir como himno nacional.

En xuño de 2006 a Royal Scottish National Orchestra realizou unha enquisa *online* para elixir a canción favorita. Con máis de 10.000 votos emitidos, *Flower of Scotland* resultou a gañadora co 41% dos votos, seguida por *Scotland the Brave'' cun 29%.

## Notas
## Véxase tamén 
### Outros artigos 
*Símbolos nacionais de Escocia

### Ligazóns externas
*Páxina coas oito candidatas, coas súas letras e comentarios
Martin Frobisher

**Martin Frobisher**, nado en Wakefield contra 1535 e finado en Plymouth o 22 de novembro de 1594, foi un mariño e militar inglés.

## Traxectoria 
Organizou tres expedicións (1576, 1577 e 1578) a Groenlandia, no curso da cales explorou as costas da terra da illa Baffin, o estreito de Hudson e a baía que leva o seu nome, intentando en balde descubrir o Paso do Noroeste cara a China. En 1576 volvería a casa co que el cría que era ouro pero resultou ser pirita, o que hoxe se coñece como «o ouro dos parvos».

Participou na expedición de piratería de Francis Drake a América (1585) e estivo no enfrontamento contra a Armada Invencible (1588). Morreu en Plymouth, días despois de ser ferido en Brest apoiando a Henrique IV de Francia contra a Liga Católica e os españois.
Ducado (homónimos)

**Ducado** pódese referir a:
***Ducado**: territorio rexido por un duque.
***Ducado**: antiga moeda de ouro veneciana, base doutras moedas de ouro e de prata de diversos estados europeos.
Condado

Un **condado** era en orixe o territorio rexido por un conde. Esta denominación tamén se refire a unha forma de división administrativa dun territorio, utilizada frecuentemente polos pobos anglosaxóns, como o Reino Unido, Canadá ou os EUA. En Luisiana a parroquia (en inglés: *parish*) e en Alasca o *borough*, representan a mesma entidade que o condado baixo distintas denominacións.

## Notas 
## Véxase tamén 
### Outros artigos 
***Condados dos Estados Unidos de América**, nivel local de goberno creado como unha subdivisión dun estado polo goberno estatal, polo federal ou polo goberno territorial como unha subdivisión dun territorio;
***Lista histórica dos condados de Francia**.
Monarquía constitucional

dereita|350px|miniatura|

A **monarquía constitucional** é unha forma de goberno onde o monarca ostenta a xefatura do estado. É un poder de mediano carácter simbólico, posto que se atopa regulado por unha lei, con frecuencia unha constitución. Tamén, caracterízase porque o rei ou a raíña teñen un papel de moderador ou árbitro nos conflitos políticos do Goberno, habitualmente, elixido democraticamente.

Por oposición á monarquía absoluta, a ciencia política distingue entre monarquía constitucional e monarquía parlamentaria. Nas monarquías constitucionais, o rei conserva o poder soberano ou ben o comparte co pobo ao que concede unha serie de dereitos mediante unha carta outorgada ou constitución. En cambio, nas monarquías parlamentarias a soberanía reside, na súa práctica totalidade, na vontade popular, sendo o monarca unha figura esencialmente simbólica. O exemplo clásico de monarquía constitucional é o Reino Unido de Gran Bretaña e Irlanda do Norte, que non posúe unha constitución codificada, senón un grupo de leis que forman a súa constitución.

Aínda que as actuais monarquías constitucionais son a maioría representativas de sistemas democráticos (*monarquías constitucionais democráticas*), historicamente non sempre foi así. Moitas das monarquías coexistiron con constitucións fascistas como en Italia (entre 1922 e 1945 a monarquía italiana coexistiu co goberno ditatorial de Benito Mussolini) ou Xapón, ou con ditaduras de Goberno militar como en Tailandia, no ano 2007.

A monarquía constitucional foi un paso intermedio ou evolucionado ante a aparición das primeiras repúblicas modernas como Estados Unidos de América e Francia especialmente no século XIX. Pretendíase pasar de monarquías absolutas máximas representantes do Antigo Réxime a monarquías parlamentarias cun poder limitado.
Emil Voigt

**Emil Robert Voigt** (31 de xaneiro de 1883; 16 de outubro de 1973). Foi un atleta británico, gañador das 5 millas nos Xogos Olímpicos de Londres.

Nado en Manchester de pais alemás, Voigt gañou o Campionato AAA nas 4 millas, converténdoo nun dos favoritos para as 5 millas dos Xogos celebrados en Londres. Voigt, que era vexetariano, de feito gañou a carreira facilmente, e converteuse no segundo e derradeiro campión nese evento, que foi substituído polas probas dos 5.000 e 10.000 m en 1912.

Retirouse do deporte en 1910, logo de gañar dous títulos máis no AAA e emigrou a Australia, onde creou a súa propia emisora de radio, difundindo comentarios sobre loita. Mudouse outra vez en 1948, desta vez a Nova Zelandia, onde morreu á idade de 90 en Auckland.

## Ligazóns externas 
* perfil
Janusz Kusociński

290px|miniatura|dereita|Tumba de Kusociński en Palmiry cerca de Varsovia.
**Janusz Tadeusz Kusociński**, nado o 15 de xaneiro de 1907 en Varsovia e finado o 21 de xuño de 1940 en Palmiry, foi un atleta polaco, gañador dos 10.000 metros nos Xogos de 1932 dos Ánxeles.

## Traxectoria 
Fillo dun traballador do ferrocarril, Janusz Kusociński, ou *Kusy* o seu alcume, xogou ao fútbol en varios equipos de Varsovia no colexio. Comezou no atletismo en 1928 logo de unirse ao club deportivo "Sarmata". O seu adestrador foi o famoso decatleta estoniano Aleksander Klumberg-Kolmpere.

Na súa primeira participación nos Campionatos Nacionais de Polonia, Kusociński deu a sorpresa gañando a proba dos 5.000 m e a de cross-country. Perdeuse a seguinte tempada porque foi chamado pola Armada Polaca, pero volveu máis forte ca nunca. Gañou nos campionatos de Polonia as probas dos 1.500 m e de 5.000 m, cross-country en 1930 e 1931, e dos 800 metros en 1932.

Xusto un mes antes dos Xogos Olímpicos dos Ánxeles, Kusociński marcou un novo recorde mundial nos 3.000 m (8:18.8) e despois nese mesmo ano, marcou un récord mundial non oficial nas 4 millas nun tempo de 19:02.6. Nos Xogos, Kusociński gañou unha dura batalla contra os finlandeses Volmari Iso-Hollo e Lasse Virtanen nos 10.000 m, co mellor tempo mundial da tempada (30:11.4).

Despois de rematar segundo nos primeiros Campionatos de Atletismo de Europa en Turín nos 5.000 m, Kusociński decidiu retirarse do atletismo, aínda que volveu en 1939 gañando os 10.000 m nos Campionatos Nacionais de Polonia.

Kusociński foi voluntario na Armada Polaca, logo de que fora atacada polos alemás e resultou ferido en dúas ocasións. Janusz Kusociński foi arrestado pola Gestapo o 26 de marzo de 1940 durante a AB Aktion. Foi executado tres meses despois en Palmiry preto de Varsovia.

## Véxase tamén 
### Ligazóns externas 
* Perfil do Comité Olímpico de Polonia
Pyotr Bolotnikov

**Pyotr Grigorevich Bolotnikov** (en ruso: Пётр Григорьевич Болотников), nado en Zinovkino (Mordovia) o 8 de marzo de 1930, é un antigo atleta soviético, un dos mellores corredores de fondo de comezos da década de 1960, gañador dos 10.000 metros nos Xogos Olímpicos de Roma.

## Traxectoria 
Pyotr Bolotnikov comezou no atletismo con só 20 anos, cando se uniu ao Exército Vermello. Preparábase na sociedade deportiva Spartak.

Bolotnikov gañou o seu primeiro título nun campionato nacional nos 10&nbsp;000 m en 1957, cando sorprendentemente superou o gran Vladimir Kuts na recta final por 0,2 segundos. Converteuse no dobre campión soviético en 5000 e 10&nbsp;000 metros dende 1958 ata 1962. Tamén gañou o título nacional nos 10&nbsp;000 m en 1964 e o título nacional na modalidade de campo a través en 1958. En 1959 recibiu o título de "Mestre Honorífico do Deporte da Unión Soviética".

Xusto dúas semanas antes dos Europeos de Atletismo de 1962 en Belgrado, o 11 de agosto de 1962 en Moscova, Bolotnikov bateu o seu propio récord dos 10&nbsp;000 m en 0,6 segundos, 28:18.2, converténdose no favorito para as probas de longa distancia destes campionatos. Gañou facilmente a carreira dos 10&nbsp;000 m, aínda que sorprendentemente quedou terceiro nos 5000 m.

Logo do fracaso nos Xogos Olímpicos de 1964, decidiu retirarse do atletismo en 1965. Recibiu a Orde de Lenin en 1960.

## Notas
Ilmari Salminen

**Ilmari Salminen**, nado en Elimäki o 21 de setembro de 1902 e finado en Kouvola o 5 de xaneiro de 1986, foi un atleta finlandés, campión dos 10.000 m nos Xogos Olímpicos de Berlín de 1936 e un dos maiores fondistas dos anos 30, integrante do grupo de grandes corredores coñecido como Finlandeses Voadores.

## Traxectoria 
Despois de correr longas distancias apenas en Finlandia, Imari comezou a súa carreira internacional xa con máis de trinta anos, vencendo nos 10.000 m e conseguindo o bronce nos 5.000 m do primeiro Campionato de Europa de Atletismo, disputado en Turín, Italia, en 1934. Con este resultado, converteuse nun dos principais favoritos para os Xogos de Berlín en 1936.

En Berlín comezou a súa participación conseguindo un sexto lugar nos 5.000 m. O día seguinte, na disputa dos 10.000 contra outros finlandeses como Volmari Iso-Hollo, bi-campión olímpico dos 3.000 m valados, Salminem gañaría a proba e a medalla de ouro por apenas 0,2 s de vantaxe para o segundo clasificado.

O ano seguinte, Salminem bateu o récord mundial dos 10.000 m marcando 30m 05s para a distancia e da proba non-olímpica de seis millas. Rematou a súa carreira en 1939 após conquistar no ano anterior o bi-campionato dos 10.000 m no Campionato Europeo de Atletismo.
Tartán

[miniatura|esquerda| [Kilt escocés confeccionado en base ao **tartán** *Blackwatch* ou *"Gobernamental"*.]]
O **tartán** é un tipo de tecido de orixe escocesa, usado nos *kilts*.

As cores dos tartáns representaban as cores do clan ao que pertencían. Consistía nunha longa tira de tea que os homes empregaban ao redor do corpo suxeitando o restante sobre o ombreiro axustado cun broche. A colocación do tartán considerábase unha arte, na que os pregues debían quedar perfectamente colocados.

## Véxase tamén 
### Ligazóns externas 
* Rexistro escocés de tartáns
Xefe de Goberno

O **Xefe de Goberno** é o máximo funcionario do poder executivo e responsable do goberno dun Estado ou dunha subdivisión territorial (estado, provincia etc.) de mesmo. O proceso de elección de xefes de goberno varía de acordo ao país e depende, entre outros factores, da forma do goberno empregada no mesmo.

Nun sistema parlamentario o título que adopta o xefe de goberno pode ser: Primeiro Ministro, Premier, Chanceler, Presidente do Consello de Ministros, Presidente do Goberno ou outro. Nos países con sistemas presidenciais, como Estados Unidos, o xefe de goberno é o Presidente, que á súa vez é o xefe de Estado. En cambio, nos sistemas semipresidenciais, as funcións de xefe de goberno poden estar compartidas polo Presidente e un Primeiro Ministro.

O xefe de goberno nalgúns territorios de ultramar dependentes do Reino Unido é denominado "ministro xefe" (en inglés, *Chief Minister*), do mesmo xeito que na India, Malaisia e nos estados e territorios de Australia. En Alemaña, o xefe de goberno dos *Länder* denomínase "ministro presidente" (en alemán, *Ministerpräsident*); en Bélxica esta última é a denominación do xefe de goberno dunha rexión ou comunidade. En México, así se denomina ao líder político responsable do goberno e a administración de México, Distrito Federal, capital da República Mexicana.

## Denominacións 
* Chanceler
* Premier
* Primeiro Ministro
* Presidente
** Presidente de Goberno
* Taoiseach
Sally Martin

**Sally Erana Martin**, máis coñecida como **Sally Martin**, nada o 14 de maio de 1985 en Wellington é unha actriz neozelandesa de televisión.

O seu papel máis coñecido foi como Tori Hanson/Blue Wind Ranger Ninja, que ten a forza da auga, na serie de televisión *Power Rangers: Ninja Storm*.

Ademais do seu papel nesta serie, tamén traballou noutros espectáculos como *The Tribe* e *The Strip*, e na película para televisión *Murder in Greenwich*.
Campionato Mundial de Fórmula 1 de 1977

O **Campionato Mundial de Fórmula 1 de 1977** é o campionato anual número 28 de Fórmula 1 organizado pola Fédération Internationale de l'Automobile (FIA). Con 17 Grandes Premios no calendario, deu comezo o 9 de xaneiro, e rematou o 23 de outubro.

## Resumo da tempada 
Niki Lauda obtivo o seu segundo campionato, aínda que Mario Andretti gañou máis carreiras. O Wolf de Jody Scheckter gañaba na primeira metade do campionato, Shadow tivo a súa única vitoria, e Gunnar Nilsson a única vitoria dunha carreira tráxicamente truncada polo cancro. Renault entrou nas carreiras dos Gran Premios cun coche turboalimentado que inicialmente non foi un grande éxito. O equipo alemán ATS fíxose cargo dos automóbiles Penske e o Gran Premio de Suráfrica foi a última carreira dun BRM nunca cualificado para a saída.

## Pilotos e construtores 
[miniatura|290px|O austríaco [Niki Lauda logrou o seu 2º título de campión do mundo pilotando un Ferrari]]

## Calendario de Grandes Premios 
## Clasificación do Mundial de Pilotos de 1977 
|valign="top"|

**Negra** – Pole
*Cursiva* – Volta rápida
|}
* Hans Heyer comezou ilegalmente logo de non conseguir a clasificación.

## Clasificación do Mundial de Construtores de 1977 
## Notas 
## Véxase tamén 
### Ligazóns externas 
* Championship race results and images from www.f1-facts.com
Estandarte Real de Escocia

O **Estandarte Real de Escocia** (en , en ,  en inglés: *Royal Standard of Scotland*), tamén coñecido como *Royal Standard of the King of Scots* ("Estandarte Real do Rei dos Escoceses") ou máis comunmente como "León Rampante", é a bandeira empregada historicamente polo Rei de Escocia. Era a bandeira de escudo de armas do Reino de Escocia.

## Historia 
Crese que o león foi adoptado como símbolo a comezos do século XII por Guillerme I de Escocia, (coñecido como "Guillerme o León"), pero non existen evidencias do seu uso ata 1222, data na que apareceu no selo do seu fillo, Alexandre II de Escocia. Un estandarte escocés máis antigo que se conserva representa a un dragón, símbolo que tamén empregou David I de Escocia na Batalla do Estandarte de 1138

## Descrición e uso 
O estandarte está formado por un "león rampante" de goles, linguado e uñado de azur, sobre un fondo amarelo ou dourado, e rodeado dunha dobre orla decorada de flores de lis de goles. Trala unión das coroas de Inglaterra e Escocia en 1603, o estandarte foi incorporado ao Estandarte do Monarca Británico: o león rampante aparece no primeiro e cuarto cuadrante na versión que se emprega en Escocia, mentres que só aparece no segundo nas versións empregadas fóra dela.

Na actualidade esta bandeira emprégase oficialmente nas residencias Reais de Holyrood Palace e do Castelo de Balmoral cando Sabela II do Reino Unido non está presente. A bandeira tamén se emprega para representar á Coroa, incluídos o Primeiro Ministro de Escocia, os *Lord Lieutenants*, o Alto Comisionado da Asemblea Xeral da Igrexa de Escocia ou o *Lord Lyon King of Arms*. Como bandeira persoal do monarca, o seu uso está restrinxido polo Acta do Parlamento de Escocia de 1672 cap. 47 e 30 & 31 Vict. cap. 17. Hoxe en día, con todo, o estandarte emprégase de xeito non oficial como bandeira de Escocia, especialmente en acontecementos deportivos, e aínda que este feito é ilegal, ninguén foi xulgado por iso. O león rampante tamén aparece no Estandarte do Ducado de Rothesay, título empregado polo fillo máis vello do monarca de Escocia.

## Notas 
## Véxase tamén 
### Outros artigos 
* Bandeira de Escocia
* Símbolos nacionais de Escocia

### Ligazóns externas 
*
Robert Burns

miniatura|Robert Burns
**Robert Burns**, nado en Alloway, Ayrshire (Escocia) o 25 de xaneiro de 1759 e finado en Ellisland, preto de Dumfries, o 21 de xullo de 1796, é o poeta en lingua scots máis coñecido. O seu poema *Auld Lang Syne* cántase tradicionalmente nos países anglosaxóns como himno de despedida.

## Traxectoria 
Fillo do campesiño William Burns, naceu no seo dunha familia humilde de granxeiros e comezou a escribir poesía na súa adolescencia, logrando a súa publicación a partir do ano 1786, pero sen obter grandes beneficios. Isto motivou que non abandonase as faenas do campo, e en 1789 obtivo un posto como funcionario do servizo de aduanas. Tivo 9 fillos con Jean Armour, morrendo aos 37 anos polos problemas cardíacos que lle ocasionou o duro traballo no campo.

A súa obra trata sobre todo temas do folclore escocés, visto desde a perpectiva das clases populares. A súa ideoloxía republicana e progresista foi moi mal vista pola igrexa calvinista e a aristocracia. Falou da pobreza, da sexualidade, dos roles sexuais ou da igrexa escocesa.

## Obra en galego 
* *Unha rosa encarnada*, 2014 (traducido por Raúl Gómez Pato).

## Véxase tamén 
### Ligazóns externas 
* *Robert Burns Country*: Web sobre Robert Burns 
*As cartas de Robert Burns, cortesía do Proxecto Gutenberg